 

**בבית הדין הצבאי המחוזי**

**במחוז שיפוטי מטכ"ל**

**בפני השופטת: סא"ל רינת לוי מוסקוביץ**

**בעניין: התובע הצבאי (ע"י ב"כ, קמ"ש עידו זגורי)**

**נגד**

**נאשם: ח/ XXX רב"ט י' ב' (ע"י ב"כ, סרן ליאורה ליקאונט)**

**הכרעת-דין**

החייל מורשע, על פי הודאתו, בעבירה של התנהגות מבישה, לפי סעיף 129 לחוק השיפוט הצבאי, התשט"ו-1955, בכך שנעדר מיחידתו XXX מיום 14.02.2021 ועד יום 08.10.2022 למשך 602 ימים, בהתאם לכתב האישום המתוקן ולפרטים הנוספים.

* **ניתנה היום, ו' בטבת תשפ"ד, 18.12.2023, והודעה בפומבי ובמעמד הצדדים.**

**­­­­­\_\_\_\_\_\_\_\_\_\_\_\_\_**

**שופטת**

**גזר-דין**

החייל הורשע על פי הודאתו בעבירה של התנהגות מבישה, בגין כך שנעדר מיחידתו XXX במשך 602 ימים עד למעצרו.

בסיס ההיעדרות במצב משפחתי מורכב, לצד קשיים כלכלים ורפואיים של משפחתו.

מאז כניסתו להליך השילוב עשה הנאשם כברת דרך, והוא משרת כמכונאי רכב במחנה שמשון ולאחרונה תורם מכישוריו ומניסיונו לטובת מלחמת חרבות ברזל.

עברו המשמעתי זניח.

בית הדין מברך את החייל על כברת הדרך שעשה, בטוח ביכולתו להמשיך שירות תקין ולסיימו ולהפוך להיות אזרח מועיל ותורם במדינה.

**על החייל נגזר עונש מאסר מותנה בן שישים (60) ימים למשך שנתיים (2), לבל יעבור עבירה לפי סעיף 92 או 94 לחוק השיפוט הצבאי, התשט"ו - 1955.**

**מזכירות בית הדין תעביר את ההחלטה לאנשי הקשר במרכז אבחון וחוסן (גחל"ת), לאנשי הקשר במדור שילוב, לרמ"ד עריקים במקמש"ר ולמפקד החייל.**

**העתק יועבר גם לעו"ס בית הדין המשלב (**meshalev.tali@gmail.com**).**

**העתק יופנה למש"קי בית הדין המשלב של מחוז השיפוט, אשר מתבקשים לעדכן כי החייל השלים בהצלחה את הליך השילוב.**

**המזכירות תסמן את התיק במערכת חוק וצדק בסימון "הושלם הליך שילוב".**

* **זכות ערעור כחוק.**
* **ניתן היום, ו' בטבת תשפ"ד, 18.12.2023, והודע בפומבי ובמעמד הצדדים.**

\_\_\_\_\_\_\_\_\_\_\_\_\_\_\_

**שופטת**

**נערך על ידי נ.פ**

**בתאריך: 1.1.24**

**חתימת המגיה: שיר בן-ארמון**